PIB Headquarters
কোভিড-১৯ সংক্রান্ত পিআইবি’র প্রাত্যহিক সংবাদ
নয়াদিল্লি, ০৯ ডিসেম্বর, ২০২০
মোট আক্রান্তেরও ৪ শতাংশেরও কম হয়ে ভারতে সুস্পষ্টভাবে করোনায় আক্রান্তের সংখ্যা ৩.৭৮ লক্ষ, দৈনিক আক্রান্তের হার ৩.১৪ শতাংশ, ১৯টি রাজ্য ও কেন্দ্রশাসিত অঞ্চলে সাপ্তাহিক আক্রান্তের হার জাতীয় গড়ের তুলনায় বেশি
সুস্পষ্টভাবে করোনায় আক্রান্তের সংখ্যায় লাগাতার নিম্নগতির প্রবণতা অব্যাহত রেখে দেশে সুস্পষ্টভাবে করোনায় আক্রান্তের সংখ্যা ৩ লক্ষ ৭৮ হাজার ৯০৯। মোট করোনায় আক্রান্তের মধ্যে সুস্পষ্টভাবে করোনায় আক্রান্তের হার ৩.৮৯ শতাংশ। দৈনিক-ভিত্তিতে সুস্থতার সংখ্যা আক্রান্তের সংখ্যাকে ছাপিয়ে যাওয়ায় সুস্পষ্টভাবে আক্রান্তের সংখ্যাও ক্রমশ কমছে।
প্রধানমন্ত্রী আগামীকাল নতুন সংসদ ভবনের শিলান্যাস করবেন
প্রধানমন্ত্রী শ্রী নরেন্দ্র মোদী আগামীকাল নতুন দিল্লিতে সংসদ মার্গে নতুন সংসদ ভবনের শিলান্যাস করবেন। নতুন এই ভবনটি আত্মনির্ভর ভারতের এক অনুপম নিদর্শন হয়ে উঠবে। স্বাধীনতার পর প্রথমবার জনগণের সংসদ নির্মাণে এটি একটি অনন্য সুযোগ হয়ে উঠতে চলেছে।
কেন্দ্রীয় মন্ত্রিসভা ভারত ও সুরিনামের মধ্যে স্বাস্থ্য ও চিকিৎসা ক্ষেত্রে সহযোগিতার লক্ষ্যে সমঝোতাপত্র স্বাক্ষরে অনুমতি দিয়েছে
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে ভারত ও সুরিনামের মধ্যে স্বাস্থ্য ও চিকিৎসা ক্ষেত্রে সহযোগিতার লক্ষ্যে সমঝোতাপত্র স্বাক্ষরের প্রস্তাব অনুমোদিত হয়েছে।
রাজ্যগুলিতে একাধিক নাগরিক-কেন্দ্রিক সংস্কারমূলক উদ্যোগকে এগিয়ে নিয়ে যেতে সংস্কার সংযুক্ত ঋণ সহায়তা গ্রহণে অনুমতি
কোভিড-১৯ মহামারীর দরুণ উদ্ভূত চ্যালেঞ্জের প্রেক্ষিতে আর্থিক সম্পদ আরও বেশি বন্টনের লক্ষ্যে কেন্দ্রীয় সরকার একাধিক ব্যবস্থা গ্রহণের মাধ্যমে রাজ্যগুলির প্রয়াসকে আরও সুদৃঢ় করার চেষ্টা চালিয়ে যাছে। এর মধ্যে রয়েছে – ২০২০-২১ অর্থবর্ষে রাজ্যের মোট অভ্যন্তরীণ উৎপাদনের ২ শতাংশ হারে অতিরিক্ত ঋণ সংগ্রহে অনুমতি। এর ফলে, রাজ্যগুলি মহামারী মোকাবিলায় এবং জনপরিষেবার মান বজায় রাখতে অতিরিক্ত অর্থ সম্পদের সংস্থান করতে পারবে।
কেন্দ্রীয় মন্ত্রিসভা আত্মনির্ভর ভারত রোজগার যোজনায় অনুমতি দিয়েছে
আত্মনির্ভর ভারত প্যাকেজের তৃতীয় পর্যায়ে কোভিড পরবর্তী সময়ে প্রচলিত ক্ষেত্রে কর্মসংস্থানের সুযোগ বাড়াতে এবং নতুন কর্মসংস্থানের সুযোগ সৃষ্টিকে উৎসাহিত করতে প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আত্মনির্ভর ভারত রোজগার যোজনা চালু করার প্রস্তাব অনুমোদিত হয়েছে। মন্ত্রিসভা এই কর্মসূচি রূপায়ণে চলতি অর্থবর্ষে ১ হাজার ৫৮৪ কোটি টাকা এবং ২০২০-২৩ পর্যন্ত সমগ্র কর্মসূচিটি রূপায়ণে ২২ হাজার ৮১০ কোটি টাকা খরচের অনুমতি দিয়েছে।
ডাঃ হর্ষবর্ধন পার্টনার্স ইন পপুলেশন অ্যান্ড ডেভেলপমেন্ট  – এর পক্ষ থেকে আয়োজিত আন্তঃমন্ত্রক সম্মেলনে ডিজিটাল পদ্ধতিতে ভাষণ দিয়েছেন
কেন্দ্রীয় স্বাস্থ্য ও পরিবার কল্যাণ মন্ত্রী ডাঃ হর্ষবর্ধন মঙ্গলবার ডিজিটাল পদ্ধতিতে পিপিডি-র আন্তঃমন্ত্রক সম্মেলনে ভাষণ দেন।
ভারত আন্তর্জাতিক বিজ্ঞান মহোৎসব ২০২০-র কার্টেন রাইজার অনুষ্ঠানে ভার্চ্যুয়ালি ভাষণ দিলেন ডাঃ হর্ষবর্ধন
কেন্দ্রীয় বিজ্ঞান ও প্রযুক্তি মন্ত্রী ডাঃ হর্ষবর্ধন বলেছেন, কোভিড-১৯ সত্ত্বেও ভার্চ্যুয়াল প্ল্যাটফর্মে এ বছরের ভারত আন্তর্জাতিক বিজ্ঞান মহোৎসব আয়োজনের মধ্য দিয়ে বিজ্ঞানমূলক মানসিকতার প্রসারে অদম্য মনোভাব প্রতিফলিত হয়। ডাঃ হর্ষবর্ধন ভারত আন্তর্জাতিক বিজ্ঞান মহোৎসব ২০২০-র কার্টেন রাইজার অনুষ্ঠানে প্রধান অতিথি হিসাবে ভিডিও কনফারেন্সের মাধ্যমে ভাষণ দিতে গিয়ে একথা বলেন।
আয়ুষ মন্ত্রক এবং এইমস্ ইন্টিগ্রেটিভ মেডিসিন সংক্রান্ত একটি বিভাগ স্থাপনে একযোগে কাজ করার সিদ্ধান্ত নিয়েছে
আয়ুষ মন্ত্রক এবং এইমস্ ইন্টিগ্রেটিভ মেডিসিন সংক্রান্ত একটি পৃথক বিভাগ স্থাপনে একযোগে কাজ করতে সম্মত হয়েছে। এই বিভাগটি এইমস্ – এ গড়ে তোলা হবে। নতুন দিল্লির এইমস্ – এ সেন্টার ফর ইন্টিগ্রেটিভ মেডিসিন অ্যান্ড রিসার্চ প্রতিষ্ঠানটি ঘুরে দেখার পর যৌথভাবে একথা জানান মন্ত্রকের সচিব শ্রী রাজেশ কোটেচা এবং এইমস্ – এর অধিকর্তা ডঃ রণদীপ গুলেরিয়া।
সমগ্র বিশ্বে যোগাভ্যাসের প্রসারে আয়ুষ মন্ত্রক এবং আইসিসিআর যৌথভাবে প্রয়াসী হবে
বিশ্ব জুড়ে যোগাভ্যাসের প্রসারে আয়ুষ মন্ত্রক ও ইন্টার কাউন্সিল ফর কালচারাল রিলেসন্স  প্রতিষ্ঠানের মধ্যে সহযোগিতামূলক পদক্ষেপ গ্রহণের লক্ষ্যে এক উচ্চ পর্যায়ের পর্যালোচনা বৈঠক হয়। বৈঠকে সিদ্ধান্ত হয়েছে বিভিন্ন দেশে যোগের প্রসার ঘটাতে যৌথ প্রয়াসগুলি আরও সুবিন্যস্ত ও নিবিড় করা হবে।
ইএসআইসি কর্মীদের আরও উন্নত চিকিৎসা পরিষেবা প্রদানে গুরুত্বপূর্ণ উদ্যোগ গ্রহণ করেছে
কেন্দ্রীয় শ্রম ও কর্মসংস্থান প্রতিমন্ত্রী শ্রী সন্তোষ কুমার গাঙ্গোয়ারের সভাপতিত্বে মঙ্গলবার কর্মচারী রাজ্য বিমা নিগমের  ১৮৩তম বৈঠক অনুষ্ঠিত হয়। এই বৈঠকে কর্মচারীদের আরও উন্নত চিকিৎসা পরিষেবা ও সুযোগ-সুবিধা পৌঁছে দিতে একাধিক গুরুত্বপূর্ণ সিদ্ধান্ত নেওয়া হয়েছে।
পিআইবি’র আঞ্চলিক কার্যালয় থেকে প্রাপ্ত তথ্য
· আসাম : রাজ্যে আরও ৯৪ জন সংক্রমিত হওয়ায় সুস্পষ্টভাবে আক্রান্তের সংখ্যা বেড়ে ২ লক্ষ ১৪ হাজার ছাড়িয়েছে। সুস্থতার হার ৯৭.৮৬ শতাংশ। সুস্পষ্টভাবে আক্রান্তের হার ১.৬৭ শতাংশ।
· সিকিম : রাজ্যে আরও ১৩ জন কোভিড-১৯ এ আক্রান্ত হওয়ায় সংক্রমিতের সংখ্যা ৫ হাজার ২১৫ হয়েছে।
· কেরল : রাজ্যে চলতি মাসে তৃতীয়বার দৈনিক-ভিত্তিতে করোনায় মৃত্যুর সংখ্যা মঙ্গলবারও ৩০ ছাড়িয়েছে। গতকাল আরও ৫ হাজার ৩২ জন করোনায় আক্রান্ত হয়েছেন। অন্যদিকে, সুস্থ হয়েছেন ৪ হাজার ৭৩৫ জন। রাজ্যে আক্রান্তের হার ৮.৩১ শতাংশ।
· তামিলনাডু : রাজ্যে মঙ্গলবার আরও ১ হাজার ২৩৬ জন সংক্রমিত হওয়ায় আক্রান্তের সংখ্যা ৭ লক্ষ ৯২ হাজার ছাড়িয়েছে। করোনায় মৃত্যু হয়েছেন ১১ হাজার ৮২২ জনের। সুস্থ হয়েছেন ৭ লক্ষ ৭০ হাজারেরও বেশি।
· কর্ণাটক : রাজ্য সরকার রাজ্য মহামারী অসুখ আইন ২০২০ সংশোধন করেছে। সংশোধিত আইন অনুযায়ী, বিধিভঙ্গকারীদের জরিমানার সংস্থান ররাজ্যে মঙ্গলবার আরও ১ হাজার ২৩৬ জন সংক্রমিত হওয়ায় আক্রান্তের সংখ্যা ৭ লক্ষ ৯২ হাজার ছাড়িয়েছে। করোনায় মৃত্যু হয়েছেন ১১ হাজার ৮২২ জনের। সুস্থ হয়েছেন ৭ লক্ষ ৭০ হাজারেরও বেশি।
· কর্ণাটক : রাজ্য সরকার রাজ্য মহামারী অসুখ আইন ২০২০ সংশোধন করেছে। সংশোধিত আইন অনুযায়ী, বিধিভঙ্গকারীদের জরিমানার সংস্থান রয়েছে। এদিকে রাজ্য সরকার কোভিড নমুনা পরীক্ষার মাশুল আরও কমিয়েছে। বেসরকারি হাসপাতালগুলিতে নমুনা পরীক্ষার মাশুল স্থির হয়েছে ৮০০ টাকা।
· অন্ধ্রপ্রদেশ : রাজ্যে ইল্লুরে শিশুরা রহস্যজনকভাবে অসুস্থ হয়ে পড়ার দরুণ কেন্দ্রের পক্ষ থেকে পাঠানো বিশেষজ্ঞ দল ঐ শিশুদের রক্তের নমুনা পরীক্ষায় সীসা ও নিকেলের উপস্থিতির প্রমাণ পেয়েছে। স্বাস্থ্য দপ্তরের আধিকারিকরা সন্দেহ করছেন, খাবার ও জলে দূষিত কোনও পদার্থের মিশ্রণ থেকে এই সঙ্কট তৈরি হয়েছে।
· তেলেঙ্গানা : রাজ্যে গত ২৪ ঘন্টায় আরও ৩ জনের করোনায় মৃত্যু হয়েছে। এর ফলে, মৃতের সংখ্যা বেড়ে ১ হাজার ৪৮০ হয়েছে। আক্রান্তের সংখ্যা ২ লক্ষ ৯৫ হাজার ছাড়িয়েছে। সুস্থ হয়েছেন ২ লক্ষ ৬৬ হাজারেরও বেশি এবং সুস্থতার হার ৯৬.৬৭ শতাংশ।
· মহারাষ্ট্র : বিশ্ববিখ্যাত পর্যটন কেন্দ্র ঔরঙ্গাবাদের গুহা আগামীকাল থেকে দর্শকদের জন্য খুলে দেওয়া হচ্ছে। এদিকে মুম্বাইয়ে মঙ্গলবার আরও ৭ জনের মৃত্যু হয়েছে। পুণেতে মৃত্যু হয়েছে আরও ২০ জনের।
· গুজরাট : আমেদাবাদ থেকে আরও ২৯৪ জনের সংক্রমিত হওয়ার খবর মিলেছে। সুরাট থেকেও ২১৪ জন আক্রান্ত হয়েছেন। তবে, সুস্থতার হার বেড়ে হয়েছে ৯১.৭০ শতাংশ।
· রাজস্থান : রাজ্যে সুস্থতার হার বেড়ে হয়েছে ৯১.৭৮ শতাংশ। রাজ্যের ৪টি জেলায় মঙ্গলবার আরও ১০০ জন আক্রান্ত হয়েছেন।
· মধ্যপ্রদেশ : ইন্দোর জেলা থেকে বুধবার সর্বাধিক ৫০৯ জন আক্রান্ত হয়েছেন। ভোপাল জেলা থেকে আক্রান্তের সংখ্যা ৩১৭।
· ছত্তিশগড় : রাজ্যে বুধবার রাইপুর জেলায় আরও ১৭৯ জন করোনায় আক্রান্ত হয়েছেন। দুর্গ জেলায় আক্রান্ত হয়েছেন ১৩৫ জন।
· গোয়া : রাজ্যে সুস্থতার হার আরও বেড়ে হয়েছে ৯৫.৮৯ শতাংশ।